'Diego & Dolly (grafisk roman)' af Jesper Wung-Sung©
Anmeldelser af "Diego & Dolly (Grafisk roman)":
Læs “Diego og Dolly” af Jesper Wung-Sung og Palle schmidt, hvis du
Det vælter frem med fantastiske graphic novels med undervisningspotentiale i Danmark. “Diego og Dolly” skriver sig ind i denne tendens.
Bogoplevelsen.dk, Mette Sofie Kirkedal, d. 25/10-2016
Søren Fanø, Bogbotten.dk, d. 3/10-2016
Diego er forelsket, nej ikke bare forelsket, han er besat af den smukke skuespiller Dolly. For ham er hun den eneste farve i en grå og kold verden. Selvom hun ikke ser ham, digter han deres historie for hende. Deres lykkelige kærlighedshistorie.
I den grafiske roman ”Diego og Dolly” kommer læseren ind under overfladen på den ensomme, grå Diego og hans altoverskyggende besættende kærlighed til Dolly. Der er intet ud over hende, der lyser i hans verden. Dette kommer smukt til udtryk i romanens tegninger ved brug af en lysende rød farve, hver eneste gang noget har en forbindelse med Dolly. Hendes yndlingsmad, hendes vandflaske, et billede af hende, alt bliver rødt ved hendes berøring, alt bliver meningsfuldt. Det er et godt valg Illustrator Palle Schmidt og tekstforfatter Jesper Wung-Sung har taget i den forbindelse. Det hjælper en med at forstå hvordan Diego tænker, hvordan alt der er Dolly lyser op og bliver mere ægte, midt i alle løgnene som han fortæller sig selv.
Det er den forholdsvis korte bog største bedrift, at den kan sammenligne den kærlighed som Diego føler, med den kærlighed enhver, som har været forelsket kender så godt. Den kærlighed, som så ofte forbindes med noget rent og noget uskyldigt, tager overhånd, men det er stadig den samme kærlighed. Og man kan ikke hade Diego. Han har tværtimod langt hen af vejen vores medlidenhed, denne underkuede ulykkelige fabriksarbejder som de andre altid går til angreb på.
Det er en smuk illusion, som Diego bygger op, men ligeså langsomt smuldre den. Jeg kan ikke afsløre slutningen, men igen er farven rød (eller netop manglen på samme) brugt på smukkeste vis. Det er billede og tekst forenede i en æstetisk velkomponeret, overvældende og smertefuld kærlighedshistorie. Jeg har sjældent stødt på en grafisk roman, der i så høj grad forstår at gøre brug af virkemidlerne til rådighed. Og endnu engang har Jesper Wung-Sung formået af gøre noget så skræmmende og mørkt som en stalker, til noget så smukt og uskyldig som Diego.
Mirabella, Bookeater, d. 29/8-2016
En sjældent deprimerende historie
Palle Schmidt er en af de få danskere, der laver deciderede genretegneserier, som foregår i hårdtslående crime noir-verdener.
I »Diego & Dolly« har han teamet op med Jesper Wung-Sung til en historie om den ensomme Diego, der forguder og stalker den berømte kvindelige skuespiller, Dolly.
Tegningerne er holdt i sort-hvid pånær en rød markørfarve, der fungerer som et ekstra fortællegreb, som forbilledet Frank Miller ville have godkendt uden dikkedarer.
Det er ikke en historie, der overrasker med dybe twist, men den fanger med sin vedholdende synsvinkel, hvor Diegos fantasi om sit forhold til Dolly konstant er i grel kontrast til det, der faktisk sker i billedet. En sjældent deprimerende historie, og det skal forstås positivt!
Kristian Lindberg, Berlingske, d.16/8-2016